Document ID: /roh_data/filtered/fineweb-2-filterrobots_roh.jsonl.gz/576

A Basilea-Citad frequentan var 10 scolaras e scolars da 7 fin 12 onns l’instrucziun rumantscha mintgamai la sonda en damaun. Grazia a ferm sustegn è il curs gratuit.
Il curs per ils uffants dal chantun Turitg e conturn cumenza ils 2 da settember. Mintgamai la mesemna suentermezdi datti in’instrucziun adattada tenor stgalims. In onn da curs custa 100 francs per uffant. Per geniturs ed uffants èsi pussaivel da prender part ad in’ura d’emprova.